En god samferdselspolitikk er uten tvil positiv for næringsutvikling, spesielt i distriktsområder med veiløse samfunn.
Loppa kommune er en distriktskommune bestående av mange veiløse steder som er avhengig av en effektiv og bærekraftig transportinfrastruktur som kan bidra til å stimulere næringslivet og bosetting. Manglende investeringer i veinettet, spesielt fylkesvei 882 i Loppa er et eksempel på hvordan en farlig vei kan legge begrensninger på markedstilgang og hemme veksten av næringsvirksomhet i Loppa, samt skape utrygghet for innbyggere og andre som er avhengig av denne veien.
Når det gjelder veiløse samfunn, der veier og annen infrastruktur ikke er tilgjengelig, er båttransport den eneste forbindelsen til omverdenen. Hvis båtavgangen er begrenset, uregelmessig eller ikke tilstrekkelig, vil det ha negative konsekvenser for muligheten for å etablere og drive virksomhet i slike samfunn.
Langfjordhamn, Loppa øy, Sandland, Bergsfjord, Skavnakk og Nuvsvåg i Loppa kommune er bygder som er avhengig av godt og regelmessig tilbud med hurtigbåt og ferge. Et eksempel på hvordan få avganger med hurtigbåt kan påvirke næringsutviklingen er Vandrerhjemmet i Langfjordhamn, som må kansellere mange bestillinger på grunn av det dårlige hurtigbåttilbudet. Langfjordhamn, et veiløst samfunn, er avhengig av hurtigbåt for å bringe turister og gjester til vandrerhjemmet.
Imidlertid, på grunn av få avganger med hurtigbåt, oppstår det utfordringer for vandrerhjemmet og deres mulighet til å drive virksomhet effektivt. Når det er få avganger, fører det til følgende:Turister og gjester som ønsker å besøke vandrerhjemmet, i forbindelse med turer til isbreene i umiddelbar nærhet vil møte begrensede alternativer for transport.
Dette fører dessverre til at de velger å avbestille bestillingene sine eller velge alternative destinasjoner med bedre transporttilbud. Som et resultat mister vandrerhjemmet potensielle kunder og inntektsmuligheter, og turister går glipp av flotte naturopplevelser i kommunen. Gode vei- og båtforbindelser er en prioritert sak for Loppa Høyre.